Miért tüntetnek a Színház- és Filmművészeti Egyetem hallgatói és oktatói? Mit mond a megválasztott, de a kormány által kinevezett rektor? És a politika? Körbejártuk.

Kulturáltabb szórakozónegyeddé válik-e a Belső-Erzsébetváros, vagy valóban keresztet lehet vetni az ottani éjszakai életre? Riport és interjúk a bulinegyedből. Podcast!

Mi lesz a jogállamisághoz kötött kifizetésekkel? Jó-e nekünk az EU által közösen vállalt hitel? Akkor most győzött Orbán Brüsszelben az EU-csúcson, vagy lebőgött?

Mit szól ahhoz Pacher Tibor, a tudóscsapat vezetője, hogy Magyarország is beszállt az űrversenybe? Podcast!

Mi köze a belarusz diktátornak az oroszokhoz? Miért belarusz, miért nem Fehéroroszország?

Miben tud egyetérteni a szélsőjobboldal és a Háttér Társaság? Dúró Dóra és Dombos Tamás a Helyzetben!

Biciklis túra azoknak, akik szeretnének bringázni, de eddig Budapesten nem mertek biciklire ülni. Több időpontban, egészen szeptember 22-ig.

A nemrég alakult modern metálzenekar először mutatja be a karantén alatt írt debütáló lemezét. A szeptember 18-i bulin fellépnek még: Heedless Elegance, As Karma Brings.

A legújabb módi az lett, hogy ingyenes koronavírus-teszteket követel az ellenzék a kormánytól. De valóban szüksége van erre mindenkinek, a kisnyugdíjastól a kőgazdag vállalkozókig? Szavazz!

Ennyire őszintén, mint a miniszter a Die Pressének, rég nem beszélt senki arról, mikor maradhat a Fidesz az Európai Néppártban: ha azt a német CDU, a bajor CSU és az osztrák ÖVP úgy akarja.

William Barr, az Egyesült Államok igazságügy-minisztere nem először tesz vitás kijelentéseket. Ezúttal a kijárási tilalmat bevezető kormányzókat minősítette, szerinte az intézkedéseikkel megsértették a polgári szabadságjogokat.

Továbbra sem enyhül a járvány: pénteken 941 újabb esetet találtak meg, amivel már 11 202 főre nőtt az aktív esetek száma. Grafikonon mutatjuk, hogyan áll a járvány Magyarországon és a környező országokban!

Egy állatvédelmi törvény miatti vita odáig fajult a varsói jobboldali kormányban, hogy a PiS frakcióvezetője szerint is vége az eddigi koalíciónak – de ezzel a kormánytöbbségnek is.

A legtöbb helyen kötelező lesz a maszkviselés, annak betartásáért pedig az adott hely lesz a felelős. Részletek!

A rendszerváltás utáni legnagyobb haditechnológiai beruházását valósította meg keleti szomszédunk, Patriot légvédelmi rakétákat vásárolt. De pontosan mit akarnak ezzel?

Érdekes és némileg disszonáns politikusi oldal bukkant fel a napokban a Facebookon: Bakai Ádám, a Momentum Mozgalom müncheni alapszervezetének alelnöke frissen létrehozott oldalán a Német Szabaddemokrata Párt (FDP) színeiben pózol, ugyanis március közepén FDP-s jelöltként indul a helyi önkormányzati választásokon.

Az eredetileg pszichológia szakos Bakai lassan nyolc éve dolgozik Németországban mint IT projektmenedzser, a Momentumhoz pedig két éve csatlakozott. A pártban adatvédelmi tisztviselőként dolgozik, emellett pedig a müncheni magyar közösségi életben is aktívan részt vesz, a helyi Momentum alapszervezet alelnökeként számos közösségépítő programot és tüntetést is szervezett már, egyszer a Lex CEU, kétszer pedig a rabszolgatörvény ellen.

BAKAI ÁDÁM / FACEBOOK

Habár az FDP nyolcvanfős listáján a negyvennyolcadik nem éppen befutó hely, és Bakai sem számol komoly esélyekkel, a választáson lehetőség van szimpátiaszavazásra is, amellyel könnyen jó eredményt érhet el a momentumos politikus. A választópolgárok egy jelöltre akár három szimpátiaszavazatot is leadhatnak, de ha az FDP-re ikszelnek, akkor az is egy-egy szavazatot jelent a listájukon szereplő összes jelöltnek.

Bakai úgy gondolja, hogy

a mintegy nyolcezres müncheni és a százezer fős bajorországi magyar közösségnek több szempontból is fontos lehet indulása.

Rengeteg Németországban élő magyar például nem is tud arról, hogy az Európai Unió külföldön élő polgárai szavazhatnak lakóhelyükön az önkormányzati választásokon, így egy magyar jelölt kampánya tájékoztató értékkel bírhat, ha pedig nem jut be, de relatíve sok szavazatot kap, az jelzésértékű lehet az önkormányzatnak, hogy létezik és politikailag aktív a magyar közösség, úgyhogy érdemes foglalkozni az ügyeikkel.

Bakai indulásának ténye már önmagában is egyfajta jelentőséggel bír: habár Kendernay Jánosnak, az LMP társelnökének két éve majdnem sikerült,

magyarországi párt tagjaként külföldi választáson indulni egy külföldi párt színeiben újdonságnak számít a magyar politikatörténetben,

és kétségtelenül felvet néhány fontos kérdést is: a Momentum alapszabálya ugyan hangsúlyozza, hogy nem lehet párttag, aki más magyarországi párt tagja, viszont külföldi pártról nem esik szó benne.

Kérdésünkre Bakai Ádám elmondta, hogy nem FDP-tag, sőt, ő lesz az egyetlen a párt listáján, aki nem párttag, így tagsági összeférhetetlenség fel sem merül, a képviselőjelöltséget pedig abszolút támogatták a Momentum vezetésében. Az induláshoz hivatalos jóváhagyásra sem volt szükség, a külföldi alapszervezetek elég szabad kezet kapnak a pártközponttól, Fekete-Győrék tájékoztatása után kizárólag bátorítást kapott Budapestről a képviselőjelölt.

Bakaitól azt is megtudtuk, hogy nem ő az egyetlen momentumos, aki megméreti magát a március tizenötödikei önkormányzati választásokon: párttársa, Csóka Gábor is szintén az FDP színeiben indul a bajorországi Ebersbergben. A Momentum és az FDP egyébként egyáltalán nem áll távol egymástól, mindkét párt az Európai Parlament liberális frakciójának, a Renew Europe-nak (ex-ALDE) a tagja.

A momentumosok németországi kampányáról Hajnal Miklóst, a Momentum elnökségi tagját is megkérdeztük, aki megerősítette, hogy a párt vezetősége tud párttársaik külföldi indulásáról,

a kettős szerepvállalások kapcsán pedig nem látják szükségesnek, hogy valamiféle protokollt dolgozzanak ki a párton belül a jövőre nézve.

Kérdésünkre, hogy akkor is írásos szabályzás nélküli, laza, bizalmi alapon indulhatna momentumos külföldi párt színeiben, ha az mondjuk a szélsőjobboldali AfD lenne, Hajnal elmondta, hogy abból bizony már probléma lehetne, de az FDP esetében szó sincs ilyenről, még úgy sem, hogy a német liberálisok épp a hetekben keveredtek össze az AfD-vel Türingiában, aztán gyorsan visszakoztak is.

NYITÓKÉP: Varsányi Bence / Azonnali

Please enable JavaScript to view the comments powered by Disqus.

Disqus